Quittung über vorausbezahlten Pachtzins
Material: papyrus
Place: Oxyrhynchites
Categories: Quittung
Zahlung
Getreide
Pachtzins im voraus
Anrechnung
[Βασιλεύοντος Πτολεμαίου τοῦ Πτ]ολεμαίου καὶ Βερενίκης θεῶν Εὐεργ
[ετῶν ἔτους ἑβδόμου ἐφʼ ἱερέ]ως Ἀγαθοκλέους τοῦ Ἀγαθοκλέους Ἀλε
[ξάνδρου καὶ θεῶν Ἀδελφῶν κα]ὶ θεῶν Εὐεργετῶν καὶ θεῶν Φιλοπα
[τόρων κανηφόρου Ἀρσ]ινόης Φιλαδέλφου Φιλησοῦς τῆς Δημητρίου μη
[νὸς Περιτίου ἐ]ν Θ[ώ]λθει τοῦ Ὀξυρυγχίτου νομοῦ. ὁμολογεῖ Ζωπυ
[ρίων Θρᾶιξ] τῶν Φίλωνος ἰδιώτης ἔχειν παρὰ Ἀριστολόχου τοῦ Στρα
τίου Θραικὸς τῆς ἐπ[ι]γονῆς κ[αὶ] Στράτωνος Μακεδόνος τριακοντα
ρούρου κληρούχου τῶν οὔπω ὑφʼ ἡγεμόνα πυρῶν ἀρτάβας ἑκατὸν πεν
τήκοντ[α]  [εἰς τὰ] ἐκφόρια [τ]οῦ κλήρου τοῦ ὀγδόου ἔτους κατὰ τὴν συγγραφὴν 
[τῆς μισθώσεως] τὴν κ[ει]μένην παρὰ συγγραφοφύλακι Καλικράτει 
Ἑσπερίτηι τῶν Φ[ίλω]νος ἰδιώτηι, καθʼ ἣν ἐμίσθωσεν Ζωπυρί
ων Στρατίωι τῶι [Ἀρισ]τολόχου καὶ Στράτωνος πατρί. προσδε
ξάσθω δὲ Ζωπυρίω[ν Ἀ]ριστολόχωι καὶ Στράτωνι τὸν σῖτον τοῦτον 
εἰς τὰ ἐκφόρια τοῦ [ἐν]άτου ἔτους. ἐὰν δὲ μὴ προσδέξηται, ἀλλʼ εἰσ
πραχθῶσιν Ἀριστ[όλο]χος καὶ Στράτων τὸν σῖτον τοῦτον ὑπὸ 
Ζ[ωπ]υρίωνος κα[θʼ ὁν]τινοῦν τρόπον ἢ βασιλικόν τι κώλυμα γένη
[ται τοῦ] μὴ προσ[δε]χθῆναι Ἀριστολόχωι καὶ Στράτωνι τὸν σῖτον 
[τοῦτον] ὑπὲρ Ζ[ωπ]υρίωνος, ἀποτεισάτω Ζωπυρίων Ἀριστολόχωι καὶ 
[Στράτωνι τιμὴν τ]ῆς ἀρτάβης ἑκάστης τῶν πυρῶν ἢ ἐ[ὰ]ν [εἰ]σ
[πραχθῶσιν ἢ μὴ προσδεχθῆι αὐτοῖς δραχμὰς δέκα ] κα[ὶ] ἡ πρᾶξις 
ἔστω Ἀριστολό[χωι] καὶ Στράτωνι παρὰ Ζωπυρίωνος πράσσου
σι κατὰ τὸ δι[άγραμμ]α. ἡ δὲ συγγραφὴ ἥδε κυρία ἔστω οὗ  ἐπιφέρη
ται. μάρτυ[ρες].